Пра кантакты ў галіне культуры гаварылася і на сустрэчы прадстаўнікоў брацтва з беларусамі Вільні. Абмен думкамі завяршыўся высновай аб узаемнай зацікаўленасці бакоў у далейшым больш канструктыўным супрацоўніцтве. Выказаны прапановы аб рэгулярнасці кантактаў і сустрэч, у ходзе якіх плануецца абмеркаваць захады па ўшанаванні памяці вядомых беларусаў, абмене друкаванымі выданнямі, а таксама па арганізацыі паломніцкіх і культурніцкіх паездак моладзі.